Kamu bisa jelasin ke aku soal Wadi al-Hussain, Patani dalam bahasa melayu?

Wadi al-Hussain, Patani merupakan sebuah masjid kayu yang indah yang terdapat di kampung Telok Manok di Patani .

Wadi al-Hussain merupakan sebuah masjid yang dibina oleh Wan Hussain bersama penduduk kampung Telok Manok di Patani secara bergotong-royong. Bangunan yang sederhana besarnya itu dibina seluruhnya daripada kayu cengal, dan atapnya daripada genting.

Pembinaannya dilakukan dengan tangan tanpa jentera, dengan menggunakaan perkakasan asas seperti kapak dan beliung, ketam dan pahat, batu kikir dan perkakas yang lain. HAsil gotong-royong penduduk kampung tersebut, terbinalah sebuah masjid kayu yang indah dengan ukiran dindingnya yang rapi. Masjid ini tidak diikat oleh paku, sebaliknya menggunakan pasak. Pada arah kiblat juga terletak sebuah bukit yang memberikan suasana redup petang kepada jemaah yang datang. Di sisi masjid ini mengalir sebatang anak sungai jernih yang digunakan untuk berwuduk oleh para jemaah. Di seberang sungai bertebaran batu nisan yang seusia dengan umur masjid ini. Masjid ini menjadi saksi sumbangan ulama-ulama besar Patani sejak beberapa abad lalu.